open-index/open-wikipedia-markdown huggingface dataset:
מצעד 40 הסינגלים ההולנדיים

**מצעד 40 הסינגלים ההולנדיים** (באנגלית: **Dutch Top 40**; בהולנדית: **Nederlandse Top 40**) הוא מצעד פזמונים שבועי הולנדי, שנאסף בידי Stichting Nederlandse Top 40. ראשית דרכו ב-1965 בתוכנית רדיו שנקראה "Veronica Top 40" ששודרה מספינת הרדיו הפיראטי "Radio Veronica"  עד לסגירתה בשנת 1974.

התכנית משודרת ברדיו "Qmusic" ההולנדי, בימי שישי אחר הצהריים.

## היסטוריה
ב-2 בינואר 1965, שודר מצעד ה-40 הראשון כשבראשו הלהיט I Feel Fine של להקת הביטלס. שם המצעד שונה ב-1974 ל"De Nederlandse Top 40" לאחר שהתחנה רכשה את מצעד "Top 40". המצעד הוא אחד מארבעת המצעדים הרשמיים בהולנד. המצעד שודר בתחנת הרדיו "Hilversum 3" (לימים Radio 3 של NPO). החל משנת 1993 המצעד היה משודר בתחנת רדיו Radio 538. שנת 2018 השידור עבר לתחנה "Qmusic".

לאורך רוב שנות פעילותו, נקבעו רשימות המצעד באמצעות מדידת נתוני מכירות התקליטים והדיסקים שנמכרו בחנויות לפי סקרים טלפוניים. בשנת 1999 נוספו נתוני ההשמעה במספר תחנות רדיו מצומצם. במהלך 2006 עד 2014, נוספו נתוני ההורדות מהאינטרנט שהוסרו בהמשך בשל העובדה שהם קלים לזיוף.

נכון לשנת 2014, נתוני המצעד מבוססים על זמן השמעה ברדיו, הזרמת מדיה (כולל ספוטיפיי ויוטיוב) וטרנדים במדיה חברתית (פייסבוק, טוויטר וכו'). ככל שהשיר מושמע מספר פעמים רב יותר, עולה דירוגו במצעד.

לחישוב נתוני המצעד השנתי, מקבל המקום הראשון בדירוג השבוע 40 נתונים, המקום השני 39 נקודות וכו' עד לחישוב המקום הראשון השנתי.

### כללים
מתחילת המצעד פעלו עורכי המצעד לפי מספר כללים ובהם:
*מאז 1971, על כל שיר במצעד להישאר בדירוג לפחות שבועיים. אם השיר אינו נמצא בדירוג 40 הראשונים, הוא נשאר במקום ה-40. למשל השיר Lose Control של מיסי אליוט נשאר במקום ה-40 במצעד למשך שבועיים לאחר שלא זכה להשמעות רבות.
*שיר שעלה בדירוג באופן משמעותי בין מצעד למצעד, זוכה להגנה ודירוגו לא יירד בשבוע העוקב גם אם נתוני ההשמעות ירדו ("superstip").

## רשימת ההישגים, ציוני הדרך והשיאים

להלן רשימה חלקית של השירים והאמנים בעלי ההישגים העיקריים במצעד:

### שירים
#### מספר השבועות הרב במקום הראשון
***16 שבועות**
:One Kiss - דואה ליפה וקלווין האריס (2018)
***15 שבועות**
:Shape of You - אד שירן (2017)
:Despacito - דדי יאנקי, ג'סטין ביבר ולואיס פונסי (2017)
:Dance Monkey - טונס אנד איי (2020-2019)

#### מספר השבועות הרב ביותר במצעד
***49 שבועות**
:Happy - פארל ויליאמס
***42 שבועות**
:Someone You Loved - לואיס קפלדי

#### הגעה ישר למקום הראשון
שירים רבים עלו בהופעתם הראשונה במצעד היישר למקום הראשון וביניהם:
*Hello - אדל (2015)
*Born This Way - ליידי גאגא (2011)
*Hey Jude - הביטלס (1965)
*Changes - טופאק שאקור (1999)
*Whenever, Wherever - שאקירה (2002)
*I Want It That Way - בקסטריט בויז
*גרסת הכיסוי המחודשת לCandle in the Wind - אלטון ג'ון (1997)

## אמנים
להקת הביטלס מחזיקה בשיא של 16 שירים שהגיעו למקום הראשון במצעד ואחריהם  עם 14 ואבבא עם 8. הביטלס מחזיקים גם בשיא של 74 שבועות במקום הראשון (סך כל השירים). בשנת 1965, החזיקה הלהקה במקום הראשון ב-30 שבועות מהשנה.

### מספר השירים הרב ביותר במצעד
*להקת הפופ הגרמנית  - 55 שירים
*מדונה - 55 שירים
*מייקל ג'קסון - 51 שירים
*הרולינג סטונז - 49 שירים

## קישורים חיצוניים
* 

* Dutch Top 40 / Official website - רשימות המצעד משנת 1965 

## הערות שוליים

קטגוריה:מצעדי מוזיקה הולנדיים
נופר סקורקה

**נופר סקורקה** (נולדה ב־6 בפברואר 1989) היא כדורגלנית עבר ישראלית, אשר שיחקה בליגת העל בכדורגל נשים. כיום היא עוזרת שופט כדורגל בינלאומית המשמשת כעוזרת שופט בליגה הלאומית וכן בליגת העל לנשים.

## קריירה כשחקנית
סקורקה נולדה בראשון לציון וגדלה באזור במשפחה אוהבת כדורגל וכך נחשפה למשחק בגיל צעיר. כנערה הצטרפה להפועל עירוני ראשון לציון ששיחקה בתקופה זו בליגת הנשים הבכירה. בסוף עונת 2010/2011 סיימה הקבוצה אחרונה, ירדה ליגה והתפרקה וסקורקה עברה למ.כ. רמת השרון ששיחקה בליגת הנשים השנייה, הייתה שחקנית סגל משמעותית ועזרה לקבוצה לעלות בתום העונה לליגת הנשים הראשונה. שיחקה בקבוצה עוד שתי עונות ועברה לשתי עונות נוספות במכבי חולון ששיחקה אף היא בליגה הראשונה.

## קריירה כעוזרת שופט
עקב פציעות חוזרות, נאלצה להפסיק להיות שחקנית פעילה אך החליטה להישאר בתחום ועברה קורס שופטי כדורגל. בשנת 2016 הצטרפה לאיגוד השופטים ובשנת 2019 קיבלה את התג הבינלאומי מפיפ"א.

נכון ל־2020 משמשת כעוזרת שופט בקביעות בליגה הלאומית וכן בליגת העל לנשים.

עובדת כבודקת תוכנה בחברת סמסונג ישראל.

## קישורים חיצוניים

* פרופיל שחקנית באתר ההתאחדות לכדורגל בישראל
* פרופיל שופטת באתר ההתאחדות לכדורגל בישראל
* 
* אחת על אחת – פרק 18 עם מיתר שמש ונופר סקורקה - אשרת עיני בפודקסט "בכל יום נתון", 26 באוגוסט 2020

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מ.כ. רמת השרון
קטגוריה:כדורגלניות מכבי חולון
קטגוריה:שופטי כדורגל ישראלים
קטגוריה:שופטות כדורגל ישראליות
קטגוריה:ראשון לציון: כדורגלניות
קטגוריה:ישראליות שנולדו ב-1989
קטגוריה:ישראלים שנולדו ב-1989
שבע נשים

**שבע נשים** (באנגלית: **Women 7**) הוא סרט קולנוע אמריקאי משנת 1966 בבימויו של ג'ון פורד. זה היה סרטו העלילתי האחרון של פורד לאחר קריירה של 53 שנים.

התסריט מבוסס על הסיפור הקצר "Chinese Finale" של נורה פלוט . הוא מתאר את מאבקן הנואש של שבע נשים בתוך מוסד מיסיונרי באזור מבודד בסין שבו מתחוללים קרבות בין שליטים מקומיים עם צבא פרטי ומורדים מקומיים פראיים שלא מהססים לפגוע באזרחים.

בתפקידים הראשיים - אן בנקרופט, מרגרט לייטון, אדי אלברט, בטי פילד, מילדרד דאנוק סו ליון.

## תקציר העלילה
שנת 1935, בצפון סין ליד הגבול עם מונגוליה נמצא מוסד של המיסיון. מנהלת המוסד היא מיס אנדרוס (מרגרט לייטון). היא נעזרת במזכירתה הצנועה והכנועה מיס אג'נט (מילדרד דאנוק) ובמיסיונרית הצעירה, מיס קלרק (סו ליון).

כן נמצאים במוסד המורה מר צ'ארלס פטר (אדי אלברט) ואשתו ההריונית פלורי (בטי פילד). צ'ארלס הגיע למקום כחלק מהכשרתו להיות כומר.

כולם מחכים לבואו של רופא גבר אבל במקום זה מופיעה אישה, ד"ר קלטרידג' (אן בנקרופט). מיס אנדרוס לא סובלת אותה מההתחלה - היא מעשנת, לובשת מכנסיים הדוקים, שותה אלכוהול, מסתפרת קצר, לא עומדת לפני "ברכת המזון" ושונאת את הדת. דווקא הצעירה מיס קלרק מעריכה אותה לדאבונה של המנהלת שרואה בה בת טיפוחיה ומזהירה אותה מההשפעה הרעה של הרופאה.

הרופאה בודקת את פלורי וממליצה להעבירה לבית חולים פרטי בגלל הריון בגיל מבוגר אך מיס אנדרוס מסרבת לממן טיפול פרטי בכספי המיסיון.

כנפיית בנדיטים מונגולים בראשות טונגה חאן (מייק מזורקי) משתוללת באזור. הם הורסים מיסיון בריטי סמוך וחלק מהפליטים מגיעים למיסיון של מיס אנדרוס שמסכימה לקלוט אותם לזמן קצר. בין הפליטים שתי מסיונריות, מיס בינס (פלורה רובסון) ומיס (אנה לי).

מגפת כולרה פורצת במקום והרופאה נרתמת לחסן את כולם. היא מצילה את מיס קלרק והיחסים שלה עם מיס אנדרוס משתפרים עד שהיא מביאה בקבוק אלכוהול בעת הסעודה.

החיילים הסינים נוטשים את המקום. צ'ארלס הולך לברר מה קורה ונרצח. טונגה חאן ואנשיו פורצים למיסיון זורעים הרס, מוציאים להורג את האזרחים ואת הנשים כולאים במחסן. פלורי כורעת ללדת והרופאה הולכת לטונגה לבקש את תיק העזרה ראשונה שלה. הוא מסכים תמורת יחסי מין. הלידה עוברת בהצלחה והרופאה הולכת לטונגה למלא את חלקה בהסכם. כולם מבינים אותה חוץ ממיס אנדרוס הטהרנית, שמכנה אותה "הזונה מבבל".

המונגולים מארגנים תחרות האבקות שבראשה יושבים טונגה ולצידו שפחת המין החדשה שלו, ד"ר קלטרייט. טונגה מתחרה לבסוף במנצח (וודי סטרוד) ושובר את מפרקתו.

ד"ר קלטרייט מקריבה את עצמה למען הנשים. היא לובשת בגדי גיישה ומשכנעת את טונגה לשחרר את הנשים. יש לה אבקת רעל בכיסה. לאחר שהנשים עזבו היא נכנסת לחדרו של טונגה ושופכת את האבקה לגביעי שתייה. הוא שותה ראשון ומת והיא אחריו.

## צוות השחקנים

## קישורים חיצוניים

* קדימון לשבע נשים, באתר יוטיוב
* שבע נשים, באתר TCM

קטגוריה:סרטי 1966
קטגוריה:סרטים באנגלית
קטגוריה:סרטים במנדרינית
קטגוריה:סרטי מטרו גולדווין מאייר
קטגוריה:סרטים מבוססי סיפורים קצרים
קטגוריה:סרטי דרמה אמריקאיים
קטגוריה:סרטי ג'ון פורד
איתי פסח

**איתי מנחם פסח** (נולד באוגוסט 1972) הוא פרופסור לרפואת ילדים, טיפול נמרץ בילדים, אלרגיה ואימונולוגיה. משמש מנהל בית החולים ספרא לילדים, משנה למנכ"ל המרכז הרפואי שיבא (מפברואר 2025) ומנהל מערך הטיפול הנמרץ לילדים בבית החולים ספרא לילדים במרכז הרפואי שיבא.

## ביוגרפיה
סבתו וסבו, חנה וחיים, מפעילי התנועה הציונית בצ'כיה, נמלטו משם עם פלישת הנאצים והגיעו לארץ ישראל כעולים "לא חוקיים". איתי פסח נולד לנירית ורס"ן , שהיה סמג"ד בגדוד שריון ונהרג במלחמת יום הכיפורים ב-7 באוקטובר 1973, כשאיתי היה בן שנה וחודשיים. אחותו של איתי נולדה שישה חודשים לאחר נפילת האב.

בין השנים 1994–2001 למד רפואה בפקולטה למדעי הבריאות, אוניברסיטת בן-גוריון בנגב וסיים את לימודיו בהצטיינות. בין השנים 1996–2002 סיים, גם כן בהצטיינות, באותו מוסד אקדמי, דוקטורט בביוכימיה ואימונולוגיה.

בין השנים 2004–2007 התמחה ברפואת ילדים, בבית החולים אדמונד ולילי ספרא לילדים שבמרכז הרפואי שיבא, תל השומר.

בין השנים 2007–2010 התמחה באימונולוגיה ואלרגיה, בבית החולים לילדים, בית הספר לרפואה באוניברסיטת הרווארד, בבוסטון, ארצות הברית.

בין השנים 2010–2012 התמחה בטיפול נמרץ ילדים, בבית החולים אדמונד ולילי ספרא לילדים, המרכז הרפואי שיבא, תל השומר.

משנת 2013 הוא משמש רופא בכיר במחלקה לטיפול נמרץ ילדים ע"ש קלאודיו כהן בבית החולים ספרא שבשיבא.

בין השנים 2016–2018 כיהן פסח כסגן-מנהל בית החולים ספרא. מינואר 2019 מנהל פסח את בית החולים ספרא לילדים שבמרכז הרפואי שיבא.

לאחר התפרצות נגיף הקורונה בישראל מונה פסח לחבר בצוות "הברומטר הרפואי" בראשותו של פרופ' רוני גמזו..

בטקס הדלקת המשואות בשנת 2020, שהיה טקס שהוקלט-מראש בהר הרצל בשל הגבלות משרד הבריאות בצל התפרצות נגיף הקורונה, התכבד פסח להקריא את תפילת יזכור.

בשנת 2023 קיבל דרגת פרופסור.

### תפקידים נוספים
* משמש מרצה בכיר ב באוניברסיטת תל אביב.
* חבר ב"תוכנית תלפיות שיבא" לאיתור ולפיתוח מנהיגות חדשה ברפואה הישראלית.
* יושב-ראש ועדת ההחיאה של המרכז הרפואי שיבא ומרכז תחום ההוראה ואקדמיה במרכז הרפואי שיבא.
* משמש יועץ לחברות הזנק המפתחות טכנולוגיות ייחודיות בתחום הטיפול הנמרץ.

איתי פסח נשוי לליאת ואב לשלושה בנים. מתגורר ברעננה.

## הערות שוליים

קטגוריה:יתומי צה"ל
קטגוריה:רופאי ילדים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1972
מפרץ ולנסיה

**מפרץ ולנסיה** (בספרדית: **Golfo de Valencia**) הוא מפרץ בחופה המזרחי של ספרד, בחלקו המערבי של הים התיכון. המפרץ נקרא על שם העיר ולנסיה, השוכנת לחופו, והקהילה האוטונומית בעלת אותו שם שהוא נמצא בתחומה.

קאפ דה לה נאו (Cap de la Nau) מהווה את קצהו הדרומי של המפרץ. קיימות שתי גרסאות לנקודת הקצה הצפוני של המפרץ - הכפר וינרוס (Vinaròs) והדלתה של הנהר אברו, אשר מצויה בתחומה של קהילת קטלוניה. אורך חוף המפרץ הוא כ-400 קילומטר.

קבוצת איוני הקולומברטס (Columbretes) מצויה במפרץ. כמו כן עובר בו קו האורך 0° (המרידיאן הראשי). במפרץ שורר אקלים ים-תיכוני.

חופי המפרץ הם חוליים בעיקרם ובהם גם ביצות. נמצאת בהם הלגונה אלבופרה (Albufera), שהיא אתר רמסר מוכרז. החופים מיושבים בצפיפות גבוהה באופן יחסי ויש בהם תעשיית תיירות.

האדמות הסמוכות לחוף המפרץ הן פוריות ומשמשות לגידול אורז, תפוזים ולימונים.

בשנת 2011 קיבלה חברת Cairn Energy רישיון מממשלת ספרד לחיפושי נפט והפקת נפט בשטח של 4,000 קילומטר רבוע בתוך המפרץ.

## קישורים חיצוניים

ולנסיה
ולנסיה
קטגוריה:ולנסיה (קהילה אוטונומית)
קטגוריה:קטלוניה: גאוגרפיה
הר צבוע

ממוזער|מפת אזור הר צבוע וירוחם
**הר צבוע** הוא הר בנגב המהווה את אחד מקמרי הנגב. גובהו 529 מטר מעל פני הים.

הוא נמצא כ־500 מטר ממערב לכביש 224 (כביש ירוחם–צומת הנגב) וכ־5 ק"מ מצפון־מערב לירוחם עצמה. 

שמו הערבי בדואי של הפסגה הוא ראס א-דבע, "ראש הצבוע" בתרגום לעברית.

למרגלות ההר מחנה ביסלמ"ח. מצפון מערב למחנה קיימת בשנים האחרונות מחצבה אשר חוצבים וכורים בה אבני גיר.

## ראו גם

* הנגב
## ביאורים

## הערות שוליים

קטגוריה:הנגב: הרים
קטגוריה:קמרי הנגב
Vuelve

**Vuelve** הוא אלבום האולפן הרביעי של הזמר הפוארטו ריקני ריקי מרטין. האלבום יצא לאור ב-10 בפברואר 1998 דרך חברות התקליטים Sony Latin וקולומביה רקורדס.

האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי, וזכה בפרס גראמי לאלבום הפופ הלטיני הטוב ביותר בטקס גראמי ה-41, שנערך ב-24 בפברואר 1999.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
קטגוריה:זוכי פרס גראמי לאלבום הפופ הלטיני של השנה
Life (אלבום של ריקי מרטין)

**Life** הוא אלבום האולפן השמיני של הזמר הפוארטו ריקני ריקי מרטין. האלבום יצא לאור לראשונה באירופה ב-10 באוקטובר 2005 דרך חברת התקליטים קולומביה רקורדס. יום לאחר מכן יצא האלבום בארצות הברית, וכשבוע לאחר מכן ביפן.

האלבום הגיע למקום השישי במצעד האלבומים האמריקאי בילבורד 200, לאחר שמכר כ-73 אלף עותקים בשבוע הראשון להוצאתו.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
הדרך השלישית (הרשות הפלסטינית)

**הדרך השלישית** (בערבית: **الطريق الثالث**) היא מפלגה ליברלית פלסטינית. המפלגה נוסדה ב-16 בדצמבר 2005 על ידי סלאם פיאד וחנאן עשראווי, על מנת לספק אלטרנטיבה למערכת הדו-מפלגתית שמנהלות המפלגות חמאס ופת"ח.

בבחירות לרשות המחוקקת הפלסטינית 2006 קיבלה המפלגה 2.41% מהקולות העממיים וזכתה בשניים מתוך 132 המושבים של המועצה המחוקקת הפלסטינית. לאחר תוצאות הבחירות והכישלון שנחלה המפלגה, המפלגה למעשה נעלמה מהמגרש הפוליטי, עם זאת ביולי 2015 קיימו ראשי המפלגה סדרת פגישות ברמאללה ובחברון כדי לדון ביכולתה של המפלגה להפעיל מחדש את מצעה ולשוב.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מפלגות ותנועות פלסטיניות
פלסטין
קטגוריה:מפלגות שהוקמו ב-2005
אימרה פלדש (גרפיקאי)

**אימרה פלדש** (במקור אימרה **פֶלְד**, בהונגרית: **Földes Imre**; בודפשט, 31 במאי 1881 – בודפשט, 1948) היה גרפיקאי יהודי-הונגרי, אמן כרזות, ומאייר.

## קורות חיים
[ימין|ממוזער|263x263 פיקסלים| פוסטר סרטי רויאל אפולו משנת [1916]]
אימרה פלדש נולד במשפחה יהודית כבנם של אדולף פלד, סוחר יליד פצ'וואראד, וז'ופיה רוזנצווייג, ילידת גאלאץ. הוא למד בבית הספר לעיצוב בבודפשט (כיום: האוניברסיטה ההונגרית לאמנויות היפות) במחלקה של לאסלו הגדוש וטיוואדאר זמפלני. אחר כך למד בערים ווינה, מינכן, ברלין ופריז. 

תחילה עיצב תמונות דקורטיביות, בולים וכרזות. עם כרזות הפרסום שלו זכה פעמיים (ב-1908 וב-1910) בפרס השני בתחרויות. הוא הפך לחבר באגודה הלאומית לאמנויות יפות בהונגריה והשתתף בתערוכות הארגון מדי שנה משנת 1905 ועד מלחמת העולם הראשונה. כרזות הפרסום שלו היו ידועות כבר לפני מלחמת העולם הראשונה וניתן היה לראותן על לוחות ועמודי הפרסום ברחובות בודפשט, בחדרי המתנה, ברכבת ובבתי המרחץ הציבוריים. 

ב־3 בדצמבר 1918, בבודפשט, נשא לאישה את אירן קפוצפי, מורה פרטית שהייתה צעירה ממנו בעשר שנים. משנת 1918 פתח בבודפשט מכון עצמאי לגרפיקה ביחד עם ליפוט שאטורי. בשנת 1919 הוא הכין כרזות גם לרפובליקה הסובייטית ההונגרית. לא ניתן להוציא מכלל אפשרות שחשש מנקמת השלטון הימני לאומני לאחר מכן, ולכן בשנת 1921 החליט לעבור לטימישוארה. על פי הלקסיקון לאמנות, הפך למנהל האמנותי של הליקון בטימישוארה באותה תקופה, אך קהילת הליקון הטרנסילבנית לא הוקמה עד 1926, כך שהוא כנראה הצליח להתמודד עם משהו אחר במשך כמה שנים לפני שהחל לעבוד למען הקהילה. בשנת 1923 אורגנה בטימישוארה תערוכה של ציורי הז'אנר שלו. אף על פי שגר בטרנסילבניה עדיין עיצב כרזות שהופיעו בבודפשט. הוא עבר לאוראדיה, שם פתח בשנת 1927 בית ספר לציור יחד עם הציירת בלה ז'יגמונד (? –1945). בשנת 1929, ייצג את רומניה, השתתף בתערוכה **Das internationale Plakat** במינכן. בשנת 1931, כשותף של ינה איוואני ופאל מוטל רומן, פתח איתם בית ספר פתוח נוסף לציור. בשנת 1933 הוא השתתף בתערוכה עם מספר חברים כולל ארנו גרינבאום. תערוכת יחיד של המיניאטורות שלו נפתחה בשנת 1936 במועדון העיתונאות של אוראדיה. 

בינתיים הוא עבר לבוקרשט בשנת 1935, אך שב להונגריה לאחר פרוץ מלחמת העולם השנייה. אין ספק שמוצאו היהודי תרם לכך שכבר לא מצא שום עבודה, ואין מידע על השנים האחרונות שלו. הוא נפטר בשנת 1948, בזמן לא ידוע ובנסיבות לא ידועות.

אמנותו - בעיקר פוסטרים - התגלתה רק פעם נוספת עשרות שנים לאחר מותו בשנים 1976–1977 בפריז בתערוכת **L´art 1900 en Hongrie***.* בשנת 2016 מוזיאון סוונה, ובשנת 2018, במוזיאון הלאומי של הונגריה הציגו את עבודתו בתערוכה.

## ראו גם
* אלבום זיכרון של בלהה לואיזה. ועדת הזיכרון של בלהה לואיזה, [1927].
* לקסיקון אמנות. לאסלו אבר. עורך משותף. ג'רגי' גומבושי. מהדורה 2, 1935
* לקסיקון טרנסילבני. אוראדיה, 1928.
* מחוז ביהאר-היסטוריה תרבותית של אוראדיה 1933–1937.
* מאגר של ציירים וגרפיקאים הונגרים. ג'רג' שרגאי ביצע את עבודות המחקר והחקירה. סגד, 1988
* לקסיקון אמנות. 1965-1968.
* דנש מולנאר: עבודות אמנות טרנסילבניות. מאגר של אמנים, אומנים, אדריכלים, היסטוריונים לאמנות, צלמים ואספני אמנות. 2002.
* לקסיקון יהודי הונגרי. אד. פטר אויווארי. 1929. באינטרנט

## קישורים חיצוניים

## הערות שוליים

קטגוריה:ניצולי השואה: הונגריה
קטגוריה:בוגרי האוניברסיטה ההונגרית לאמנויות יפות
קטגוריה:ציירים יהודים הונגרים
קטגוריה:יהדות בודפשט
קטגוריה:גרפיקאים ומאיירים יהודים הונגרים
קטגוריה:בודפשט: אישים
קטגוריה:הונגרים שנולדו ב-1881
קטגוריה:הונגרים שנפטרו ב-1948
Almas del Silencio

**Almas del Silencio** הוא אלבום האולפן השביעי של הזמר הפוארטו ריקני ריקי מרטין. האלבום יצא לאור ב-20 במאי 2003 דרך חברות התקליטים Sony Discos וקולומביה רקורדס. אלבום זה הוא האלבום הראשון של מרטין בשפה הספרדית מאז אלבומו Vuelve משנת 1998.

האלבום הגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי. עד נובמבר 2006 מכר מעל למיליון עותקים ברחבי העולם.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
Sound Loaded

**Sound Loaded** הוא אלבום האולפן השישי של הזמר הפוארטו ריקני ריקי מרטין. האלבום יצא לאור ב-14 בנובמבר 2000 דרך חברת התקליטים קולומביה רקורדס. אלבום זה הוא האלבום השני של מרטין בשפה האנגלית.

האלבום מכר כשני מיליון עותקים בארצות הברית, שם הגיע למעמד פלטינה כפולה. האלבום כולל את הלהיטים "She Bangs" ו-"Nobody Wants to Be Lonely", שלאחר שיצא כסינגל השני מהאלבום שונה לדואט עם כריסטינה אגילרה. טרם הוצאת הסינגל המשותף נכלל השיר באלבום בגרסתו המקורית, ללא אגילרה, ומאוחר יותר שונה האלבום כך שכלל את הדואט.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:אלבומים בספרדית
קטגוריה:אלבומים שהופקו על ידי וולטר אפאנאסייף
Flight (קומיקס)

**Flight** (בעברית: **תעופה**) הוא אנתולוגית קומיקס בעריכתו של קאזו קיבואישי האוספת מספר יצירות קומיקס מאת אמנים שונים, בהם קיבואישי עצמו, דון הרצפלד, ריינה טלגמאייר, בן האטקה ועוד. לאנתולוגיה שישה כרכים, שכל אחד מהם מכיל בין 20 ל־40 סיפורי קומיקס קצרים. האנתולוגיה הראשונה זכתה בפרס אייזנר, ורבים מהסיפורים המוצגים בספר נחשבים חדשניים ומהפכניים בתחום הקומיקס. הסדרה פורסמה על ידי חברת אימג' קומיקס ולאחר מכן על ידי ספרי בלנטיין.

## היסטוריה
הכרך הראשון של הסדרה הופיע לראשונה בפסיטבל קומיק-קון, סן דייגו בהשקה חגיגית לצד הקומיקס בון מאת ג'ף סמית' (שגם הוא כתב סיפור הנכלל ב-Flight). עד מהרה הספר קיבל ביקורות חיוביות מאוד והפך לנמכר ביותר בכנס. האמנים הרבים שכתבו עבור הספר הכירו זה את זה באינטרנט, כשפרסמו את עבודותיהם ברשת. האחראי על איסוף הסיפורים עבור האנתולוגיה היה היוצר, העורך והכותב קאזו קיבואישי.

המהדורה הראשונה אף זכתה בפרס אייזנר, שמכונה לעיתים "האוסקר של הקומיקס", ובמקביל חלקים ממנה פורסמו אונליין.

כרך שני האוסף סיפורים נוספים רבים של אמני קומיקס נוספים פורסם לראשונה במרץ 2005 וכלל סיפורים רבים יותר (33) ואורכו 432 עמודים. כרך שלישי יצא ביוני 2006 וכלל 26 סיפורים שארכו 352 עמודים. כרך רביעי פורסם ביולי 2007, גם הוא בפסטיבל קומיק-קון, וסיפק 344 עמודי קומיקס. כרך חמישי הופץ ביולי 2008, עם 368 עמודים, וכרך שישי יצא ביולי 2009 עם 283 עמודים. הכרך השביעי לסדרה פורסם ביולי 2010 והכיל 288 עמודים. הכרך האחרון, שמונה במספר, ראה אור ביוני 2011, גם הוא אורך 288 עמודים.

קיבואישי הכחיש כי הספר עוסק בנושא אחד, וכי הכותרת Flight (תעופה או מעוף) נבחרה רק בגלל היותה קליטה. אף על פי כן, רבים, אם לא כולם, מהסיפורים המובאים במהלך שמונה הכרכים של האנתולוגיה כוללים היבט זה או אחר של תעופה. חוץ מכך, אין סגנון או מכנה משותף חד משמעי לסיפורים השונים, מלבד היותם כתובים בצורת קומיקס; הסיפורים כוללים סגנונות רבים מאוד של ציור וכתיבה, החל מהקרטון המופשט ביותר ועד לאיורים הריאליסטים ביותר; עלילות הסיפורים חולשות על כל הז'אנרים, בהם קומדיה, טרגדיה, הרפתקאות, מדע בדיוני, פנטזיה, אימה ורומנטיקה.

הסדרה הסתיימה בכרך 8, אך תמשיך עם אנתולוגיה חדשה בשם Explorer (לחקור).
[ממוזער|362x362 פיקסלים|[קאזו קיבואישי]]
[ממוזער|362x362 פיקסלים|[ריינה טלגמאייר|ריינה טלנגמאייר]]
[ממוזער|352x352 פיקסלים|[דון הרצפלד]]
[ממוזער|361x361 פיקסלים|[ג'ף סמית']]
[ממוזער|318x318 פיקסלים|[בן האטקה]]
ממוזער|357x357 פיקסלים|ג'ייק פאקר
ממוזער|316x316 פיקסלים|בקי קלונאן
[ממוזער|255x255 פיקסלים|[אנריקו קאסרוזה]]
ממוזער|327x327 פיקסלים|גרהם אנבל
ממוזער|316x316 פיקסלים|סוני לייב
## כרכים

## קישורים חיצוניים
* 
* **[https://www.goodreads.com/book/show/258028.Flight_Vol_1 Flight]** – ביקורת באתר GoodReads
* '''Flight Vol. 4''' – ביקורת בבלוג Parka Blogs
* '''Flight Vol. 2''' – מידע על הספר באתר The 4th rail

## הערות שוליים

קטגוריה:אימג' קומיקס
נתן אדמס

**נתן אדמס** (באנגלית: **Nathan Adams**; ידוע גם כ"**דינרבון**", באנגלית: **Dinnerbone**; נולד ב-23 ביולי 1991) הוא מפתח משחקי וידאו בריטי, שעובד בחברה Mojang Studios, ואחראי על פיתוח המשחק מיינקראפט מאז מרץ 2012.

## ראשית חייו
אדמס נולד בשרוסברי, הממלכה המאוחדת ב־23 ביולי 1991. מאוחר יותר, הוא אמר שלמד תכנות בגיל 10 על ידי יצירת בוטים ב-MSN.

## קריירה
לאחר שסיים את לימודיו התיכוניים הוא לא התקבל לקולג', ולכן מצא עבודה בחברה קטנה לפיתוח אתרים. לאחר מכן הוא נשכר על מנת לעבוד על יצירת מודים למיינקראפט של חברת CraftBukkit. לאחר שהחברה Mojang Studios רכשה את השליטה על CraftBukkit, אדמס הועבר לעבוד על פיתוח ה-API של מיינקראפט, מה שאפשר למפתחי הרחבות גישה קלה יותר לקבצים של המשחק. הוא נשכר רשמית על ידי Mojang Studios ב-28 בפברואר 2012, והחל לעבוד על מיינקראפט החל מ-27 במרץ. אדמס עזב את העבודה על מיינקראפט באוקטובר 2015 כדי לעבוד על יישום חדש למשחק, וחזר בפברואר 2017. כיום הוא משמש כמנהל הטכני של המשחק.

## חיים אישיים
אדמס נשוי לאלכסנדרה "מיסמרצ'ניה" זייג'ץ' (Aleksandra "MissMarzenia" Zając), מנהלת הפרויקטים ב-Mojang Studios. יש להם בן אחד, שנולד ב-2 באוקטובר 2016. אדמס הוא עיוור צבעים, ויש לו קושי להבדיל בין הצבעים אדום וירוק. ב-21 במרץ 2019, אדמס קיבל אזרחות שוודית.

## קישורים חיצוניים

## הערות שוליים

קטגוריה:מתכנתים בריטים
קטגוריה:מתכנתים שוודים
קטגוריה:אנגלים שנולדו ב-1991
קטגוריה:שוודים שנולדו ב-1991
Pausa

**Pausa** הוא מיני-אלבום של הזמר הפוארטו ריקני ריקי מרטין. האלבום יצא לאור ב-28 במאי 2020 דרך חברת התקליטים Sony Latin. זהו המיני-אלבום הראשון של מרטין, והאלבום הראשון שהוציא הזמר מאז אלבומו A Quien Quiera Escuchar משנת 2015.

האלבום תוכנן תחילה להיות אלבום אולפן באורך מלא, אך התוכניות שונו עקב מגפת הקורונה. מרטין פיצל את האלבום לשני מיני-אלבומים כאשר הראשון מביניהם, Pausa, כולל בעיקרו בלדות ושירים איטיים, והשני, Play, כולל שירים קיצביים יותר.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:אלבומי ריקי מרטין
קטגוריה:מיני-אלבומים בספרדית
קטגוריה:מיני-אלבומי חברת סוני מיוזיק לטין
ויקם וונדררס

**מועדון הכדורגל ויקם וונדררס** (באנגלית: **Wycombe Wanderers Football Club**) הוא מועדון כדורגל מהעיר היי ויקם, במחוז בקינגהאמשייר שבדרום-מזרח אנגליה. הקבוצה מארחת את משחקיה הביתיים באצטדיון "אדמס פארק", הנמצא בעיר.

המועדון, מאז הצטרף לפוטבול ליג ב-1985, התנדנד לרוב בין הליגה השלישית והרביעית באנגליה, אולם בעונת 2019/2020, לראשונה בהיסטוריה, עלה לליגה השנייה באנגליה, הפוטבול ליג צ'מפיונשיפ.

## היסטוריה
המועדון הוקם בשנת 1887, בפגישת האגודה שנערכה בסטים אנג'ין פאב שבסטיישן רוד, והוא אחד הוותיקים באנגליה. בשנותיה הראשונות שיחקה הקבוצה בעיקר משחקי ידידות והתחרתה בגביעים מקומיים. ב-1895 עברה הקבוצה לשחק בלואקס פארק שהיה ביתה במשך 95 שנים, וב-1896 הצטרף המועדון לליגה הדרומית באנגליה. המועדון התנגד פעמיים להפוך להיות מועדון מקצועני תחת הפוטבול ליג, וזכה ב-2 אליפויות בליגה חובבנית שנקראה "הליגה הספרטנית", והצטרפה ל"ליגה האיסת'מיאנית" ב-1921, שהיא ליגה מקומית של לונדון רבתי. בשנת 1931 זכתה הקבוצה בגביע ה-FA לחובבים, באצטדיון ארסנל, כש-32 אלף צופים במשחק (אחד המשחקים הנצפים בתולדות המועדון), כשניצחה 0–1 את הייאס. לאחר מלחמת העולם השנייה, ב-1947, הקפטן ואחד השחקנים החשובים בתולדות המועדון פרנק אדמס (על שמו האצטדיון כיום), שעשה 331 הופעות והבקיע 104 שערים בליגה הספרטנית, תרם למועדון את אצטדיון לואקס. בשנת 1952 מונה סיד קאן למאמן הקבוצה, וב-1956 זכה המועדון בפעם הראשונה בליגה האיסת'מיאנית, והצליחה לזכות בו בפעם השנייה עונה לאחר מכן, ובנוסף הגיעה לגמר ה-FA החובבני השני שלה, אך הפסידה. בשנת 1968 מונה בריאן לי למאמן הקבוצה והקבוצה זכתה ב-3 תוארי הליגה האיסת'מיאנית ב-4 העונות הבאות שלה, והגיעה לסיבוב השלישי של גביע ה-FA בפעם הראשונה בהיסטוריה.

בשנת 1985 הצטרפה הקבוצה לליגת Gola – שהיא ליגה לאומית חובבנית שממנה עולים לליגות המקצועניות של ה-EFL (שכיום נקראת הליגה הלאומית האנגלית). בשנת 1990 עברה הקבוצה למשכנה הנוכחי, אצטדיון אדמס פארק, ומינתה את מרטין אוניל למאמנה. בשנת 1991 זכתה הקבוצה ב-"FA Trophy" (גביע האתגר של ה-FA), ופספסה עליית ליגה בנקודה אחת. לאחר מכן זכתה שוב בגביע עונה אחת לאחר מכן, והצליחה להעפיל לפוטבול ליג השנייה (הליגה הרביעית). הישג השיא של המועדון הוא הגעה לחצי גמר גביע ה-FA בעונת 2000/2001, לאחר שניצחה את וולברהמפטון וונדררס, וימבלדון ולסטר סיטי באחת העונות הזכורות של המועדון.

בעונת 2003/2004 ירדה שוב לפוטבול ליג השלישית (הליגה החמישית). בעונת 2006/2007 הצליחה להעפיל לחצי גמר גביע הליגה האנגלית. בעונת 2008/2009 העפילה לפוטבול ליג הראשונה שהיא הליגה השלישית באנגליה, אך עונה לאחר מכן ירדה חזרה לליגה הרביעית והמשיכה להתנדנד בין הליגה השלישית והרביעית בהמשך. בעונת 2017/2018 עלתה לליגה השלישית, ובעונת 2019/2020 הצליחה להגיע להישג השיא בהיסטוריה שלה והעפילה לצ'מפיונשיפ שהיא הליגה השנייה באנגליה, לראשונה בתולדותיה, לאחר ניצחון בגמר הפלייאוף על אוקספורד יונייטד באצטדיון ומבלי. בעונה שלאחר מכן שבה לפוטבול ליג הראשונה לאחר שסיימה במקום ה-22 בצ'מפיונשיפ בעונת 2020/2021.

## קישורים חיצוניים

* 

קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1887
קטגוריה:בקינגהאמשייר
תרגיל בנישואין

**תרגיל בנישואין** (בצרפתית: **Domicile conjugal**) הוא סרט קולנוע צרפתי משנת 1970, בבימויו של פרנסואה טריפו ובכיכובם של ז'אן-פייר לאו וקלוד ז'אד.

## יצירת הסרט
זהו הסרט הרביעי בסדרת דואנל וההמשך הישיר לנשיקות גנובות. פרנסואה טריפו ביים וכתב את התסריט יחד עם קלוד דה ז'יברה  וברנאר רבון . הפסקול נכתב על ידי . בסרט נכללו התייחסויות רבות לסרטים אחרים ולאירועים מחייו של טריפו.

## עלילה
לאחר שהפרק הקודם בקורותיו של אנטואן דואנל הסתיים באירוסיהם של אנטואן וקריסטין, הפרק הנוכחי עוסק בחייהם כזוג נשוי.

קריסטין מעבירה שיעורי נגינה בכינור ואנטואן עובד בצביעת ציפורנים לחנויות פרחים. נסיונותיו לצבוע את הפרחים באמצעים כימיים נכשלים והוא מתחיל לעבוד בחברה שמשווקת סירות, שם הוא פוגש אישה יפנית בשם קיוקו ופותח ברומן איתה. בינתיים קריסטין יולדת בן, שמקבל את השם "אלפונס". לבסוף נפרד אנטואן מקיוקו וחוזר לגדל את אלפונס יחד עם קריסטין.

## שחקנים ודמויות
* ז'אן-פייר לאו – אנטואן דואנל 
* קלוד ז'אד – כריסטין דואנל
*  – קיוקו
* דניאל סקלדי  – לוסיאן דרבון
* קלר דיאמל  – גברת דרבון
* ברברה לאאז'  – מוניק

## ביקורת
באתר Rotten Tomatoes, המאגד ביקורות על סרטים, קיבל הסרט 76 אחוזי תמיכה בהתבסס על 21 ביקורות.

רוג'ר איברט העניק לסרט ארבעה כוכבים, ותיאר אותו כסרט "הגון ואוהב". לדבריו, הסרט מעניק את התחושה שאירועי היום-יום מרתקים בעיניו של טריפו לא פחות מאירועים הרואיים או מלודרמטיים. וינסנט קנבי כתב ב"ניו יורק טיימס" שהסרט הוא "קומדיה ביתית שופעת" שנוצרה על ידי במאי בוגר ובטוח בעצמו. פיטר בראדשו  דירג את הסרט במקום העשירי ברשימת "20 הסרטים הטובים ביותר של פרנסואה טריפו" של "הגרדיאן", וכתב שזהו אולי הסרט המוזר והעצוב ביותר בסדרת דואנל, ושתפקידו של דואנל כצובע פרחים הוא "סמל נוקב לחוסר התוחלת הרדוד של האמנות".

נתן גרוס כינה את הסרט "וירטואוזי" ושיבח את התסריט, העריכה והבימוי; לדבריו, זהו סרט צרפתי אופייני שמזכיר את עבודותיו של רנה קלייר. בביקורת בעיתון "מעריב" כתב יורם פורת שגם בסרט זה לא איבד טריפו את "הקסם התמים שבסרטיו הראשונים". ד. אהרון, לעומת זאת, כתב שהסרט מאכזב וש"הרפתקאותיו החביבות והאקסצנטריות" של אנטואן "איבדו הרבה מכנותן וטבעיותן".

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:סרטי 1970
קטגוריה:סרטי פרנסואה טריפו
איגואנה קובנית

**איגואנה קובנית** (שם מדעי: *Cyclura nubila*) היא מין של איגואנה מהסוג איגואנת סלעים, החיה באי קובה ובאיי קיימן שבקריביים. היא מצויה בסכנת הכחדה.

איגואנה מגיע לאורך ממוצע של 40סנטימטרים, אם כי נמצאו גם פרטים באורך של 1.6 מטר (כולל הזנב הארוך), כאשר הזכרים גדולים יותר מהנקבות. היא שרירית ובעלת רכס קוצים לאורך הגב ועמוד השדרה וגם על כיפת הראש. הזנב שרירי וחזק והאיגואנה יכולה לרוץ במהירות בעזרת רגליה הקצרות בעלות האצבעות הארוכות. צבע האיגואנה מגיע לאפור כהה עד לאדמדם או כתום כהה, כשהגוף מפוספס בפסים אפורים כהים עד שחורים. האיגואנות הצעירות נוטות להיות חומות כהות עד ירוקות. האיגואנה מצוידת בעין קודקוד, במרכז מצחה.

האיגואנה היא אוכלת צמחים הניזונה בעיקר (מעל 95% מהמזון) מעלים, פרחים ופירות קרקעיים. היא ניזונה מצמחייה קשיחה או מלוחה, כמו קקטוסים מהמין *Opuntia stricta*, מעלי מנגרובים שונים ומזיתים. היא מגוונת בתדירות נמוכה גם ממזון מהחי, לרוב חרקים, סרטנים, דגים או זוחלים קטנים יותר ובמקרים מסוימים נצפה קניבליזם. האיגואנה יכולה לשרוד ללא מים במשך זמן רב.

היא מצויה בסכנה בטבע עקב הרס בית גידולה, עקב מרעה של צאן שהובא לקובה וכן עקב סחר בחיות מחמד וציד לא חוקי. החל מ-2003 האיגואנה כלולה ברשימת המינים בסכנת הכחדה של חוקת ארצות הברית ומצבה לפי הרשימה האדומה של IUCN הוא "פגיע".

## תת-מינים
לאיגואנה זו יש 2 תת-מינים:
* *Cyclura nubila caymanensis* - מצוי רק באיי קיימן.
* *Cyclura nubila nubila* - מצוי רק בקובה.

## קישורים חיצוניים

## הערות שוליים

קטגוריה:טקסונים שתוארו בידי ג'ון אדוארד גריי
קטגוריה:איגואנות
קטגוריה:קובה: זוחלים
קטגוריה:בעלי חיים שתוארו ב-1831
לנה ריין

**לנה ריין** (באנגלית: **Lena Raine**; נולדה ב-29 בפברואר 1984), הידועה גם כ**לנה שאפל** (באנגלית: **Lena Chappelle**), היא מפיקה ומלחינה אמריקאית. ריין ידועה בעיקר בזכות עבודתה על הפסקולים של Celeste ו-Guild Wars 2. היא הלחינה מוזיקה למשחקי וידאו שונים אחרים, כולל מיינקראפט ו-Chicory: A Colorful Tale.

## חיים וקריירה
לריין הייתה חשיפה מוקדמת למוזיקה עקב השתתפות במקהלה בגיל צעיר. אביה היה גם כנר. היא התוודעה לעיבוד MIDI באמצעות קהילת מעריצים של סוניק הקיפוד, ובתחילה יצרה גרסאות MIDI לשירים שהכירה ואז יצרה מוזיקה מקורית. בהמשך למדה בקולג' לאמנויות בקורניש לתואר בהרכב מוזיקלי. ריין היא גם טרנסג'נדרית.

ריין ידועה בעיקר בזכות עבודתה על הפסקולים של Celeste ו-Guild Wars 2. היא עבדה ב-ArenaNet במשך שש שנים, והלחינה פסקולים של Guild Wars 2. ב- ArenaNet, היא ומקליין דימר היו in-house מלחינים של המוזיקה להרחבת המשחק נכון לשנת 2015, Guild Wars 2: Heart of Thorns. היא עזבה את ArenaNet בשנת 2016.

בשנת 2018 שחררה ריין את הרפתקת הטקסט ESC באתר itch.io. ריין היה היזם והמלחין של ESC, עם תמונות חזותיות שנוצרו על ידי Dataerase. בשנת 2019 הוציאה את אלבום הבכורה שלה, Oneknowing. היא הלחינה מוזיקה עבור מיינקראפט, ויצרה ארבעה קטעי מוזיקה חדשים עבור 1.16 "Nether Update" בשנת 2020. ריין יצרה את פסקול המשחק Chicory: A Colorful Tale, שיצא בשנת 2021.

## הוקרה
ריין הייתה מועמדת לאהלק"ט וניצחה בASCAP ציון משחקי הווידאו של השנה בשנת 2019.

## דיסקוגרפיה
### אלבומי אולפן ושירים

### פסקולים

## קישורים חיצוניים

* 

* לנה ריין בויקי-מיינקראפט
*  Radical Dreamland is on YouTube, באתר YouTube

## הערות שוליים

קטגוריה:מפיקות אמריקאיות
קטגוריה:מלחינות אמריקאיות במאה ה-20
קטגוריה:מלחינות אמריקאיות במאה ה-21
קטגוריה:בוגרי מכללת קורניש לאמנויות
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
עבד א-לטיף א-זיאני

**עבד א-לטיף בן ראשד א-זיאני** (בערבית: **عبد اللطيف بن راشد الزياني**; נולד ב-15 באפריל 1954) הוא מהנדס ופוליטיקאי בחרייני ולוטננט גנרל לשעבר בכוחות ההגנה של בחריין המכהן, החל מפברואר 2020, כשר החוץ של בחריין.

הוא מונה לתפקיד לאחר שכיהן במשך כ-9 שנים כמזכ"ל מועצת שיתוף הפעולה של מדינות המפרץ (GCC). א-זיאני היה המזכיר הכללי החמישי של המועצה והראשון בעל רקע צבאי. בינואר 2020, הוא מונה לשר החוץ של בחריין, במקומו של ח'אלד בן אחמד אאל ח'ליפה.

## ביוגרפיה
זיאני נולד ב-15 באפריל 1954 במוחארק, ממלכת בחריין. הוא סיים את לימודיו באקדמיה הצבאית המלכותית בסנדהרסט שבבריטניה. זיאני הוא גם בוגר התוכנית להנדסת אווירונאוטיקה בפרת, סקוטלנד (1978). בנוסף הוא בעל תואר שני בניהול לוגיסטי מהמכון הטכנולוגי של חיל האוויר האמריקאי בדייטון, אוהיו (1980). זיאני הוא בעל דוקטורט בחקר ביצועים מבית הספר של הצי ללימודים מתקדמים במונטריי, קליפורניה (1986). בשנת 1988 לקח חלק בקורסי פיקוד ומטה בפורט לוונוורת', קנזס וקיבל את חרב הכבוד יחד עם התואר מאסטר לוגיסטיקן (קצין לוגיסטיקה מומחה) מצבא ארצות הברית. בשנת 2008 השתתף בתוכנית "מנהיגים בהתהוות" של אוניברסיטת הרווארד.

### בצבא ובפוליטיקה
זיאני שימש בתפקידים בכוחות ההגנה של בחריין, בתפקידי שרים וגם באוניברסיטה. הוא מונה לקצין בכוחות ההגנה של בחריין בשנת 1973. הוא סיים את שירותו בכוחות ההגנה ב-2 ביוני 2004, עת החל לשמש ראש שירותי הביטחון הציבורי בדרגת מייג'ור גנרל במשרד הפנים הבחרייני. בשנת 2010 הועלה לדרגת לוטננט גנרל. ב-10 ביוני 2010 לאחר סיום שירותו הצבאי מונה ליועץ (בדרגת שר) לשר החוץ הבחרייני. במקביל שימש כמרצה באוניברסיטת המפרץ הערבי, וכפרופסור למתמטיקה וסטטיסטיקה באוניברסיטת מרילנד בבחריין, וכפרופסור לשיטות מחקר כמותניות באוניברסיטת בחריין.

ב-1 באפריל 2011 מונה זיאני למזכיר הכללי של מועצת שיתוף הפעולה של מדינות המפרץ (GCC). בתחילה שלחה בחריין מועמד אחר לתפקיד, מוחמד בן איברהים אל מוטאווה. עם זאת, בשל התנגדותה החריפה של קטר למינויו, החליטה בחריין במאי 2010 לשלוח את זיאני לתפקיד במקום. זיאני החליף את הקטרי, עבד א-רחמן א-אטייה ששימש בתפקיד המזכ"ל מאפריל 2002. כהונתו בתפקיד הסתיימה ב-31 במרץ 2020 ובאפריל 2020 הוא החליף את ח'אלד בן אחמד אאל ח'ליפה כשר החוץ של בחריין.
[ממוזער|240x240 פיקסלים|א-זיאני (משמאל, הכי קרוב למצלמה) לצד ראש הממשלה, [בנימין נתניהו, נשיא ארצות הברית, דונלד טראמפ ושר החוץ של איחוד האמירויות, עבדאללה בן זאיד אאל נהיאן בטקס חתימת הסכמי אברהם במדשאה הדרומית של הבית הלבן, 15 בספטמבר 2020]]
[241x241px|ממוזער|[נשיא מדינת ישראל ראובן ריבלין בפגישה עם א-זיאני בבית הנשיא, בעת ביקורו בישראל בנובמבר 2020]]
ב-15 בספטמבר 2020 היה מן החותמים על הסכמי הנורמליזציה בין ישראל לאיחוד האמירויות ובחריין, ועל הסכם בחריין-ישראל במדשאה הדרומית של הבית הלבן.

## קישורים חיצוניים

## הערות שוליים

קטגוריה:פוליטיקאים בחריינים
קטגוריה:שרי החוץ של בחריין
קטגוריה:בוגרי האקדמיה הצבאית המלכותית בסנדהרסט
קטגוריה:הסכמי אברהם: אישים
קטגוריה:ילידי 1954
Masked Singer (זיכיון)

**Masked Singer** (**הזמר במסכה**) הוא זיכיון ריאליטי בינלאומי. מקור הזיכיון בתוכנית הדרום קוריאנית King of Mask Singer, שפותחה על ידי תאגיד השידור Munhwa.

## פורמט
הפורמט כולל סלבריטאים המופיעים בעילום שם ובתלבושות מורכבות אישית המסתירות את גופם לגמרי שמתחרים אחד בשני בביצועי שירה, כאשר בכל הצבעה, המתמודד שקיבל הכי מעט קולות חושף את מסכתו.

בגרסאות הפורמט בארצות הברית ובבריטניה ההצבעה מתבצעת על ידי הקהל באולפן בלבד אך בגרמניה ובאוסטריה התוכנית משודרת בשידור חי ואפשרות ההצבעה פתוחה לכל הצופים. בעוד חברי הפאנל מנחשים על סמך רמזים שהזמרים נותנים על עצמם, הם לא משתתפים בהצבעה.

## גרסאות בינלאומיות

### ספין אוף: The Masked Dancer
ב-7 בינואר 2020, בסיור העיתונאים של איגוד מבקרי הטלוויזיה בחורף, Fox Alternative Entertainment והאחים וורנר טלוויזיה הודיעו כי הזמינו סדרת ספין-אוף, The Masked Dancer ("הרקדן במסכה"), עם אלן דג'נרס כמפיקה בפועל. דג'נרס הובילה בעבר את The Masked Dancer בתור חלק קבוע בתוכנית האירוח שלה, המופע של אלן דג'נרס, כפרודיה על The Masked Singer (לפי הודאתה). דג'נרס הצהירה כי התוכנית תהיה "כיפית ומותחת באותה מידה", אך "עם הרבה יותר קראמפינג."

## קישורים חיצוניים

## הערות שוליים

*
קטגוריה:זיכיונות: סרטים וסדרות
יחסי מצרים–פורטוגל

**יחסי מצרים–פורטוגל** הם היחסים בין מצרים לפורטוגל.

## היסטוריה
בשנת 1505 פרצה המלחמה הממלוכית–פורטוגזית בשל ניסיונות ההתפשטות של האימפריה הפורטוגזית, ורצונם לשלוט בסחר התבלינים. המלחמה כללה בעיקר קרבות ימיים ונמשכה עד לנפילת הסולטנות הממלוכית בשנת 1517.

בשנת 1906 כוננה ממלכת פורטוגל יחסים דיפלומטיים עם ח'דיוות מצרים. היחסים נותקו בשנת 1956, אולם חודשו שוב בשנת 1972. בשנת 2016 ערך נשיא מצרים, עבד אל-פתאח א-סיסי ביקור רשמי בליסבון. באפריל 2018 ביקר נשיא פורטוגל, מרסלו רבלו דה סוזה בקהיר, ונפגש עם נשיא מצרים, עבד אל-פתאח א-סיסי.

## יחסים דיפלומטיים
שתי המדינות הן חברות פעילות באיחוד מדינות הים התיכון, הדיאלוג האירופי האפריקאי ופורום הים התיכון. בנוסף, שתי המדינות חולקות אינטרס עמוק להשגת יציבות וביטחון בעולם בכלל ובאזור הים התיכון בפרט.

## נציגויות דיפלומטיות
* מצרים מחזיקה בפורטוגל שגרירות בליסבון.
* פורטוגל מחזיקה במצרים שגרירות בקהיר וקונסוליה באלכסנדריה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אירלנד–מצרים

**יחסי אירלנד–מצרים** הם היחסים בין מצרים לאירלנד.

## היסטוריה
אירלנד כוננה יחסים דיפלומטיים עם מצרים בשנת 1975. שגרירות אירלנד בקהיר נפתחה באותה שנה. מצרים פתחה שגרירות באירלנד בשנת 1978, והייתה המדינה הערבית הראשונה שעשתה זאת.

ב-17 בפברואר 2019 נפגשו שר החוץ המצרי סאמח שוכרי וסגן ראש ממשלת אירלנד ושר החוץ והסחר סיימון קובני, ודנו בדרכים להגביר את היחסים הדו-צדדיים בתחומים שונים ובנושאים משותפים. שוכרי שיבח את קשרי שיתוף הפעולה בין קהיר לדבלין, והצביע כי ביקורו של שר החוץ מציין את יום השנה ה-40 להקמת היחסים הדיפלומטיים בין שתי המדינות.

## הגירה
כיום ישנם 1,055 מצרים החיים באירלנד.

## נציגויות דיפלומטיות
* אירלנד מחזיקה במצרים שגרירות בקהיר וקונסוליה כללית באלכסנדריה.
* מצרים מחזיקה באירלנד שגרירות בדבלין.

## הערות שוליים

קטגוריה:ערכים ללא קטגוריות פיזיות - יחסי חוץ
דור סער

**דור סער** (נולדה ב-5 באוגוסט 1999) היא כדורסלנית ישראלית, המשחקת בעמדת הרכזת במכבי בנות אשדוד, נבחרת ישראל ובנבחרת ישראל 3x3.

## ביוגרפיה
דור סער נולדה בפרדס חנה-כרכור ובהמשך עברה להתגורר בקיבוץ מענית. היא נכדתו של שחקן הכדורסל אורי סער. עד כיתה ו' שיחקה סער בקבוצת בנים במועצה האזורית מנשה. לאחר מכן החוק מנע ממנה להמשיך לשחק בקבוצות בנים והיא עברה להפועל עמק יזרעאל.

בעונת 2011/12 זכתה באליפות המדינה לילדות והפסידה עם קבוצתה בגמר הגביע לילדות. בעונת 2012/13 זכתה בגביע הילדות שם נבחרה ל-MVP ובגביע ובאליפות נערות ב'. בעונת 2013/14 זכתה עם קבוצת הנערות בגביע נערות ב'. סער עם 20 נקודות נבחרה למצטינת המשחק. באותה עונה זכתה גם באליפות נערות א. בכיתה י' עברה לפנימיה של האקדמיה של מכון וינגייט.

### מכללות
אחרי שסיימה כיתה י"ב יצאה סער ללמוד ולשחק באוניברסיטת מיין. כבר בשנתה הראשונה בקבוצה שיחקה כשחקנית חמישייה. בתום העונה נבחרה בתואר השחקנית המצטינת לשחקנית בעונה הראשונה בליגה. בשנתה הרביעית במכללה, בעונת 2020/21 שברה במשחק מול אולבני את שיא השלשות בכל הזמנים למכללת מיין. בתחילת עונת 2021/2022 עברה לשחק באוניברסיטת מידל טנסי סטייט.

## קריירה מקצועית
עונת 2017/16 בקבוצת מכבי רעננה בליגת העל לנשים הייתה עונתה הראשונה של סער בקבוצת בוגרים במקביל ללימודיה בתיכון.

לאחר שחזרה מארצות הברית הצטרפה דור סער לא.ס. רמת השרון. בעונתה הראשונה בקבוצה קלעה כ-10 נקודות בממוצע למשחק. בעונתה השנייה בקבוצה הובילה סער את הליגה עם כ-18.5 נקודות בממוצע למשחק.

במאי 2024 הצטרפה סער למכבי בנות אשדוד.בעונת 2024/25 זכתה סער עם אשדוד באליפות ובגביע המדינה.

### נבחרות ישראל
סער שיחקה בכל נבחרות ישראל הצעירות.
בנבחרת הקדטיות השתתפה ב־2014 השתתפה בטורניר אליפות אירופה דרג ב'. בטורניר קלעה 10.1 נקודות מסרה 3 אסיסטים ולקחה 3.4 ריבואנדים למשחק. וב־2015 השתתפה באליפות אירופה דרג ב' עד גיל 16. בטורניר קלעה 12.6 נקודות מסרה 3.8 אסיסטים ולקחה 3.8 ריבואנדים למשחק.

בנבחרת הנערות השתתפה ב־2016 בטורניר אליפות אירופה דרג א' עד גיל 18. בטורניר קלעה 9 נקודות מסרה 3.7 אסיסטים ולקחה 3.6 ריבואנדים למשחק. וב־2017 השתתפה באליפות אירופה דרג ב' עד גיל 18. בטורניר קלעה 10.5 נקודות מסרה 4 אסיסטים ולקחה 3.2 ריבואנדים למשחק.

ב־2018 השתתפה כקפטנית נבחרת העתודה בטורניר אליפות אירופה דרג ב' עד גיל 20. בטורניר קלעה 11.3 נקודות מסרה 2.3 אסיסטים ולקחה 3.6 ריבואנדים למשחק.

ב־2019 השתתפה עם הנבחרת בטורניר אליפות אירופה דרג ב' עד גיל 20. בטורניר קלעה 18 נקודות (ראשונה בדירוג) מסרה 5.3 אסיסטים (ראשונה בדירוג) ולקחה 4.3 ריבואנדים למשחק.

בפברואר 2024 ערכה סער את הופעת הבכורה של בנבחרת הבוגרת של ישראל במסגרת מוקדמות אליפות אירופה בכדורסל.

#### נבחרת ישראל 3x3
סער החלה לשחק בנבחרת ישראל 3x3 בשלב הבתים לגביע העולם בכדורסל 3x3 2023, למרות שלא נכללה בסגל הקבוצה לטורניר המוקדמות, יחד עם הנבחרת סיימה בשלב הפליי אין לאחר שהנבחרת סיימה במקום השני בשלב הבתים.

## קישורים חיצוניים

* פרופיל השחקנית באתר איגוד הכדורסל בישראל
* פרופיל השחקנית, באתר מנהלת ליגת העל לנשים בכדורסל
* פרופיל השחקנית באתר פיב"א

## הערות שוליים

קטגוריה:מענית: אישים
קטגוריה:בוגרי התיכון האזורי מבואות עירון
קטגוריה:כדורסלניות ישראליות בליגת המכללות בארצות הברית
קטגוריה:בוגרי אוניברסיטת מיין
קטגוריה:כדורסלניות נבחרת ישראל
קטגוריה:כדורסלניות רמת השרון
קטגוריה:כדורסלניות מכבי אשדוד
קטגוריה:כדורסלניות מכבי רעננה
קטגוריה:ישראליות שנולדו ב-1999
קטגוריה:ישראלים שנולדו ב-1999
יחסי דומיניקה–צ'ילה

**יחסי דומיניקה–צ'ילה** הם היחסים הדיפלומטיים הרשמיים שבין **[[דומיניקה|קהיליית דומיניקה]]** לבין **[[צ'ילה|הרפובליקה של צ'ילה]]**. שתי המדינות חברות בארגון מדינות אמריקה, הקהילה של אמריקה הלטינית והמדינות הקריביות והאו"ם.

## היסטוריה
באפריל 2012, במסגרת פסגת אמריקה שהתקיימה בקרטחנה דה אינדיאס, נפגש נשיא צ'ילה סבסטיאן פיניירה עם ראש ממשלת דומיניקה, רוזוולט סקרריט. כתוצאה מפגישה זו שלחה הסוכנות לשיתוף פעולה בינלאומי בצ'ילה משלחת טכנית לדומיניקה לביצוע אבחון של תחום הדייג במדינה. כעבור שנתיים, ב-24 ביוני 2014, שתי המדינות חתמו על הסכם הפטור של אשרות לבעלי דרכון דיפלומטי רשמי.

## יחסים מסחריים
המסחר בין שתי המדינות הסתכם ב-4,000 דולר בשנת 2016, והיווה צמיחה של 6.8% בחמש השנים האחרונות. המוצרים העיקריים שמייצאת צ'ילה לדומיניקה היו מקרל, עץ ומשקאות לא אלכוהוליים, ואילו דומיניקה מייצאת לצ'ילה בעיקר ממסרים ובגדים.

## נציגויות דיפלומטיות
* דומיניקה איננה מיוצגת במקסיקו הן בדרג השגרירות והן בדרג הקונסולרי.
* מקסיקו מיוצגת בדומיניקה באמצעות שגרירותה בקינגסטון, ג'מייקה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
DC FanDome

**DC FanDome** היה כנס בידור וקומיקס המתקיים באופן מקוון באתר האינטרנט של DC Comics והפך לפופולרי מאוד בשל הצצה בלעדית לסרטים וסדרות בהפקת החברה. הכינוס נוצר והוכרז ביוני 2020, כתגובה של האחים וורנר ו-DC לביטול אירוע קומיק-קון סן דייגו לשנת 2020 עקב מגפת הקורונה. הכנס הציג מידע על תכנים מבוססי DC, כולל על סרטי DC Extended Universe, זיכיון הטלוויזיה יקום החץ, ספרי קומיקס ומשחקי וידאו.

## היסטוריה
### אירוע 2020
מידע אודות אירוע מעריצים של DC קומיקס פורסם לראשונה באפריל 2020 כאשר מגפת COVID-19 אילצה את ביטול אירועי E3 2020 ואת ביטולו של קומיקון סן דייגו 2020. 

ב-14 ביוני 2020, הודיעו האחים וורנר על כינוס מקוון נפרד בלבד בנושא DC. כנס DC FanDome הוצג כ"חוויה וירטואלית סוחפת וחינמית". אירוע בן 24 שעות שהתקיים ב-22 באוגוסט 2020. 
מנחים צולמו על מסך ירוק והוצגו על "במת היכל הגיבורים" הווירטואלית שתוכננה על ידי איש הקריאייטיב הראשי של DC, ג'ים לי. חלק מהפאנלים הגדולים יותר שהיו צריכים להתרחש במהלך שיחת וידאו השתמשו ברקעים ייחודיים. האירוע צולם במשך שבועיים בסוף יולי 2020 והושלם עד 15 באוגוסט 2020.

ב-19 באוגוסט 2020, הוכרז כי FanDome יחולק ליומיים. המצגת הראשית, שכותרתה "DC FanDome: היכל הגיבורים", נערכה ב-22 באוגוסט. החלק השני, "DC FanDome: Explore the Multiverse", שודר ב-12 בספטמבר. 

הכניסה לאירוע הייתה חופשית והיו בו הצצות למגוון סרטי DC, סדרות טלוויזיה, קומיקס ומשחקי וידאו חדשים. כולל פרטים על זיכיון יקום החץ. בפאנלים הווירטואליים הוצגו ראיונות של צוות השחקנים ויוצרים של פרויקטים רבים של DC בהווה ובעתיד כמו באטמן, בלאק אדם, יחידת המתאבדים 2, ליגת הצדק: גרסת סניידר, וונדר וומן 1984, שהאזאם! 2: זעם האלים, הפלאש ועוד פרויקטים קולנועיים גדולים במסגרת היקום הקולנועי של DC. האירוע שודר במגוון שפות: אנגלית, ספרדית, סינית מסורתית, יפנית, קוריאנית, פורטוגזית, צרפתית, גרמנית ואיטלקית.

אירוע DC FanDome נצפה על ידי 22 מיליון איש ב-220 מדינות בשידור חי 24 שעות ביממה בשנת 2020. שודר בטוויטר וביוטיוב ב-53 ו-82 מדינות, בהתאמה.

### אירוע 2021
באוקטובר 2021 האירוע כלל חשיפה לסרטים עתידיים וזיכיונות של DC קומיקס כמו באטמן, שהאזאם! 2: זעם האלים, אדם השחור, אקוומן 2: הממלכה האבודה, כמו גם הצצה למשחקי וידאו חדשים וסדרות. השתתפו בו בין היתר דוויין ג'ונסון, מאט ריבס ורוברט פטינסון.

### אירוע 2022
האירוע הווירטואלי בוטל מכיוון שניתן היה לקיים מפגשים פנים אל פנים עם דעיכת מגפת הקורונה.
## קישורים חיצוניים
* 

קטגוריה:DC קומיקס
אגס הלנה היפה

**אגס הלנה היפה** (בצרפתית: **Poire belle Hélène**; נהגה: **פואר בל אלן**; בגרמנית: **Birne Helene**) הוא קינוח עשוי אגסים עלומים (אגסים שנשלקו בסירופ סוכר) המוגשים עם גלידת וניל וסירופ שוקולד.

בגרסאות פשוטות יותר מחליפים את האגסים העלומים באגסים משומרים ושקדים חתוכים.

## היסטוריה

הקינוח הומצא בשנת 1864 לערך, על ידי השף הצרפתי אוגוסט אסקופייה.

המאכל נקרא על שם האופרה "הלנה היפה" מאת ז'אק אופנבך.

## קישורים חיצוניים

* אגס הלנה היפה באתר "השולחן"
*  
*  

## הערות שוליים

הלנה
הלנה
הלנה
הר הנדסלי

**הר הנדסלי** (באנגלית: **Mount Handsley**) הוא הר בהרי קווטרמיין, באדמת ויקטוריה שבאנטארקטיקה.

ההר הוא פסגה במסיב נובהד; והוא ממוקם 3 קילומטרים דרומית - דרום-מזרחית להר נובהד.

ההר מתנשא מעל קרחון פראר (מצפון-מערב לקרחון).

## היסטוריה
### מקור השם

שמו של ההר ניתן לו בשנת 1969, על ידי ועדת השמות האנטארקטיים של ניו זילנד.

ההר נקרא על שמו של ג'סי הנדסלי (Jesse Handsley), ימאי באוניית המחקר "דיסקברי" עליה הפליגה משלחת החקר של קפטן רוברט פלקון סקוט. הנדסלי היה אחד מאנשי משלחת המזחלות של סקוט, במסגרתה הגיעו עד קרחון פראר וקרחון טיילור, בשנת 1903.

## קישורים חיצוניים
* הר הנדסלי באתר הסקר הגאולוגי של ארצות הברית
* הר הנדסלי באתר הגאזט האנטארקטי של ממשלת ניו זילנד
* הר הנדסלי באתר הגאזט האנטארקטי המשווה SCAR של ממשלת אוסטרליה
* אנדרטה לזכרו של הנדסלי, הוקמה בעיר הולדתו סקגנס

## הערות שוליים

הנדסלי
הנדסלי
מישהו איתי כאן

**מישהו איתי כאן** הוא אלבום האולפן השני של הזמר-יוצר הישראלי בניה ברבי. האלבום יצא לאור ב-23 במאי 2019, על ידי חברת התקליטים NMC.

## רקע והפקה
את האלבום הקליט ברבי במהלך השתתפותו בעונה הרביעית של תוכנית המציאות The Voice ישראל. מן האלבום הצליחו הלהיטים "מישהו איתי כאן", שהגיע למקומות ה-14 וה-13 במצעדים השנתיים של גלגלצ וכאן גימל לשנת תשע"ח בהתאמה, "תפסת לי מקום" שהגיע למקומות ה-8 וה-9 במצעדים השנתיים של גלגלצ וכאן גימל לשנת תשע"ט, "עכשיו הלב פתוח" שהגיע למקום ה-26 במצעד השנתי של גלגלצ, והדואט "ממה את מפחדת" יחד עם אייל גולן, שהגיע למקומות ה-4 וה-5 באותם מצעדים, ואף למקום ה-22 במצעד העשור של כאן גימל.

האלבום הגיע למעמד של אלבום פלטינה על מכירה של 30,000 עותקים. כמו כן, בזכות האלבום זכה ברבי בפרס אקו"ם ל"תגלית השנה".

## רשימת רצועות

## הערות שוליים

## קישורים חיצוניים

קטגוריה:אלבומים בעברית
קטגוריה:אלבומי חברת NMC יונייטד אנטרטיינמנט
קטגוריה:אלבומי פלטינה בישראל
יחסי מצרים–שוודיה

ממוזער|שגרירות מצרים בסטוקהולם
**יחסי מצרים–שוודיה** הם היחסים בין מצרים לשוודיה.

## היסטוריה
בשנת 1937, שגרירות מצרים בסטוקהולם הייתה השגרירות הערבית והאפריקאית הראשונה שהוקמה בממלכת שוודיה. שתי המדינות נהנות מאז תחילת שנות ה-20 של המאה ה-20 מהיסטוריה ארוכה של שיתוף פעולה תרבותי וכלכלי. מצרים נחשבת לשוק השני בגודלו של שוודיה באזור MENA, שם מייצאת שוודיה בעיקר עץ, מוצרי נייר, מתכות, טלקום והקלטת סאונד. הייבוא העיקרי של מצרים לשוודיה הוא בתחום החקלאות והטקסטיל המורכב מחוטי טקסטיל, בדים, ביגוד ואביזרים. יתר על כן, בשנת 2009, המהנדס ראשיד מוחמד ראשיד, שר המסחר והתעשייה ושר המסחר השוודי, ד"ר אווה ברלינג, ערכו ביקורים זה אצל זה והסכימו על התחלת שיתוף פעולה בין מוסדות פיננסיים שוודים ובנק לפיתוח היצוא כדי להקל על אשראי לקידום שיתוף פעולה וסחר בקרב חברות בשתי המדינות.

## תיירות וחינוך
מצרים אירחה מבקרים שוודים רבים לאורך כל השנים, למשל, עד שנת 2010 אירחה מצרים כ-210,000 תיירים שוודים בשנה. המבקרים מגיעים מדי שנה כדי ליהנות מחופי הים האדום, מצלילה בים האדום, ומטיילים לאורך הערים הגדולות של הנילוס. הקשר החיובי בין מצרים לשוודיה בא לידי ביטוי גם בחילופי סטודנטים. כשישה סטודנטים מצרים בשנה מקבלים מלגות מטעם המכון השוודי להשלמת תארים גבוהים יותר בחינוך בשוודיה ו-15 מנהיגים ויזמים צעירים משוודיה וממצרים נפגשים בהחלפת תוכניות מנהיגות.

## נציגויות דיפלומטיות
* מצרים מחזיקה בשוודיה שגרירות בסטוקהולם.
* שוודיה מחזיקה במצרים שגרירות בקהיר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
נובהד

**נובהד** (באנגלית: **Knobhead**) הוא הר (מסיב) שאינו מכוסה קרח, בהרי קווטרמיין, באדמת ויקטוריה, שבאנטארקטיקה.

גובהו של ההר 2,400 מטרים מעל פני הים.

ההר ממוקם מדרום לקצה המערבי של גבעות קוקרי; ומתנשא מעל קרחון פראר וקרחון טיילור.

## היסטוריה
### גילוי ההר

ההר התגלה על ידי המשלחת הבריטית הלאומית לאנטארקטיקה (משלחת דיסקברי), אשר חקרה את אנטארקטיקה בין השנים 1901–1904.

### מקור השם

המשלחת נתנה להר את שמו.

השם הוא תיאורי - ההר מזכיר ידית.

## לקריאה נוספת

• P. N. Webb (1963), **[https://doi.org/10.1080/00288306.1963.10422069 Geological investigations in southern Victoria land, Antarctica]**, New Zealand Journal of Geology and Geophysics, 6:3, 361-387, DOI: 10.1080/00288306.1963.10422069

• SHERWOOD, A.M; KIRK, P.A; WOOLFES, K.J, **[https://pascal-francis.inist.fr/vibad/index.php?action=getRecordDetail&idt=6370122 Depositional setting of the Taylor Group, Knobhead area, southern Victoria Land, Antarctica]**, Rec. - N.Z. Geol. Surv. 1988, Num 35, pp 122-125 ; Illustration, Table ; ref : 18 ref ISSN 0112-465X

## קישורים חיצוניים
* נובהד באתר הסקר הגאולוגי של ארצות הברית
* נובהד באתר הגאזט האנטארקטי של ממשלת ניו זילנד
* נובהד באתר הגאזט האנטארקטי של ממשלת אוסטרליה
* נובהד באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור ההר
* מפת אזור ההר
* נובהד באתר marineregions
* מזג אוויר נוכחי מעודכן בנובהד
** תחזית מזג אוויר עדכנית ארוכת טווח עבור נובהד
** סטטיסטיקות מזג אוויר ונתוני מזג אוויר היסטוריים עבור נובהד

## הערות שוליים

נובהד
נובהד
מישהו איתי כאן (שיר)

"**מישהו איתי כאן**" הוא סינגל של הזמר-יוצר בניה ברבי, שיצא לאור ב-12 במרץ 2018, כסינגל הראשון מתוך אלבומו השני, "מישהו איתי כאן".

## רקע וכתיבה
את השיר כתב והלחין ברבי יחד עם הזמרים-יוצרים אליעד נחום ודודי בר דוד, והוא בסגנון המוזיקה האתנית, בדומה לשירים נוספים של ברבי. את השיר הפיק פטריק סבג, בדומה ללהיטו של ברבי, "תפסת לי מקום", ושירים נוספים מתוך האלבום "מישהו איתי כאן".

## הצלחה
השיר הגיע לראשונה למקום ה-7 במצעד ההשמעות ברדיו השבועי של מדיה פורסט, בשיאו הגיע למקום ה-2, וצעד במצעד כ-5 שבועות. במצעד הרשמי של גלגלצ הגיע השיר בשיאו למקום הראשון. גם במצעדי הפזמונים העבריים השנתיים זכה השיר להצלחה רבה, תוך שהגיע למקום ה-10 במצעד של מדיה פורסט, ה-14 במצעד של גלגלצ, ה-13 במצעד של כאן גימל וה-6 במצעד של אקו"ם און אייר.

נכון ליולי 2021, השיר עומד על כ-27 מיליון צפיות באתר יוטיוב, ולמעלה מ-6 מיליון השמעות ברשת הזרמת המדיה ספוטיפיי.

## ביקורת
אתר פרוגי העניק לשיר ביקורת חיובית: "כבר בתחילת השיר אפשר לראות בו משהו אחר, מיוחד ולא רגיל. משהו בשילוב הלחן, המילים וקולו המיוחד של ברבי מצליחים להביא משהו מיוחד ומצוין. הוא מתפתח לאט לאט ונהיה טוב יותר מרגע לרגע. הוא נעים לאוזן, אמיתי, בלתי רגיל ובעיק עושה חשק שהשיר לא יגמר (או שיתחיל מחדששוב ושוב). סך הכל השיר טוב, טוב מדי אפילו".

גם דודי פטימר העניק לשיר ב-nana10 ביקורת חיובית: "מלבד הטקסט והלחן הקליטים, האיכותיים והבוגרים, קשה לי להגדיר את הסגנון של ברבי בשיר, שכן הוא כמו קורטוב מתמהיל המוזיקה הישראלית כיום: גם פופ, גם מסלסל, גם אתני וגם לטיני, כשעל כל אלה מנצח גוון קולו המיוחד של ברבי שלאט לאט ובבטחה נכונה שועט לעבר זרקורי ההצלחה".

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי בניה ברבי
קטגוריה:שירים בעברית
קטגוריה:שירים שנכתבו על ידי בניה ברבי
קטגוריה:שירים שנכתבו על ידי אליעד נחום
קטגוריה:שירים שנכתבו על ידי דודי בר דוד
קטגוריה:שירים שהולחנו על ידי דודי בר דוד
קטגוריה:סינגלים שהגיעו למקום הראשון במצעד הרשמי של גלגלצ